TRAPPIST-1

TRAPPIST-1, tamién clamato 2MASS J23062928-0502285, ye un sistema planetario sito a bels 39 anyos luz d'a Tierra. l'obchecto primario d'iste sistema ye una nana ultrafreda, en a muga entre as nanas royas e as nanas marronas. Ista mena d'estrela ye a-saber-lo mes freda que o Sol.

Arredol d'ista estrela gravitan a o menos siet planetas rocosas. Se tractan de planetas de grandaria semellant u inferior a o d'a Tierra (bels tres cuartos d'o radio terrestre).Pierre Barthélémy, «Sept planètes rocheuses découvertes autour d’une étoile naine», Le Monde.fr,‎ 22 de febrero de 2017 (ISSN 1950-6244, leyer en linia [archivo en francés]).

A estrela e as planetas d'ella se son descubiertas en 2015 con l'aduya d'o telescopio belga TRAPPIST (acronimo de l'anglés the TRAnsiting Planets and Planetesimals Small Telescope) instalato en dos puestos: o puesto TRAPPIST-S (TRAPPIST Sud) en l'Observatorio de La Silla, en Chile, e o puesto TRAPPIST-N (TRAPPIST Nord) en l'Observatorio d'Ukaimedén, en Marruecos.«Facultat de Sciencias - TRAPPIST - Portal» (en anglés e francés) [archivo], en www.trappist.ulg.ac.be (consultato o 25 de febrero de 2017). As informacions furnitas per istos dos telescopios se son cruzatas e completatas per as de cuatre telescopios basatos en Canarias, en Hawaii y en Sudafrica.

O sistema planetario
O sistema se troba a bels doce parsecs d'a Tierra (12,0 ± 0,4 pc)Michaël Gillon et al., «Temperate Earth-sized planets transiting a nearby ultracool dwarf star» [«Planetas templatas d' grandaria d'a Tierra en transito debant d'una estrela nana ultrafreda amanata»], Nature,‎ 2 de mayo de 2016, p. 1-16 (doi: 10.1038/nature17448, leyer en linia [PDF] (en anglés), ye dicit, un poquet menos de cuaranta anyos luz. Consiste en una estrela e a o menos siet planetas. As siet planetas conoixitas han radios parellans ta o d'a Tierra e masas contimparables.«Exoplanet discovery: Seven Earth-sized planets around a single star» [archivo], en Exoplanet Exploration: Planets Beyond our Solar System (consultato o 23 de febrero de 2017) (en anglés).

Istas planetas son muito amanatos ta la suya estrela, arredol d'a cual orbitan a chicotismas distancias: son de sies a cuaranta vegatas mes amanatas ta la suya estrela que o que ye Mercurio respecto a l'astro solar en o nuestro sistema. Istas orbitas son en resonancia as unas con as atras: entre que a planeta TRAPPIST-1b recorre ueito revolucions, as planetas c, d, e, f e g en recorren 5, 3, 2, 4/3 e 1.«Un cortège exceptionnel d'exoplanètes» [archivo en francés],‎ 22 de febrero de 2017 (consultato o 23 de febrero de 2017) (comunicato d'o CNRS).

As planetas descubiertas poseyen totas una rotación sincrona e presentan por tanto siempre a mesma cara ta la suya estrela.Jean-François Cliche, «Exoplanètes : vivement James-Webb…» [archive en francés], en blogues.lapresse.ca/sciences, La Presse,‎ 22 de febrero de 2017 (consultato o 23 de febrero de 2017). Tres d'ellas (TRAPPIST-1 e, TRAPPIST-1 f et TRAPPIST-1 g)BFMTV, «INFOGRAPHIE - La carte d’identité des 7 exoplanètes du système Trappist-1» [archivo en francés], en  BFMTV (consultato o 23 de febrero de 2017). se sitúan a una distancia d'o suyo sol que lis en poderba permitir cubillar d'augua liquida. TRAPPIST-1 e, TRAPPIST-1 f e TRAPPIST-1 g poderban poseyer un oceano d'augua liquida en a superficie con una atmosfera parellana a d'a Tierra, encara que anclata gravitacionalment. Con atmosferas identicas, TRAPPIST-1 b, TRAPPIST-1 c e TRAPPIST-1 d sufrirban un esbocato efecto hibernadero encara que a posibilidat d'augua liquida en a superficie en rechions limitatas no s'excluye (con a condición de que una parti de l'augua se mantienga durando a fasi calient d'a formación d'o sistema). A la fin, as temperaturas superficials de TRAPPIST-1 h son probablement masiato febles ta permitir a presencia d'augua liquida en a superficie, treito si existise un calentamiento per efecto de marea significativo u repuis d'una atmosfera primordial pro importants ta haber ralentizato o enfriamiento d'a planeta.Michaël Gillon et al., «Seven temperate terrestrial planets around the nearby ultracool dwarf star TRAPPIST-1» [«Siet planetas terrestres templatos arredol d'a estrela nana ultrafreda TRAPPIST-1»], Nature, no 542,‎ 23 de febrero de 2017, p. 456-460 (DOI 10.1038/nature21360, leyer en linia [archivo en anglés] [PDF])

A suya relativament chicota leixanía d'a Tierra permite asperar que ascape se pueda estudiar l'atmosfera per espectroscopía.

Referencias

Categoría:Sistemas planetarios